Η **Ανούσκα Σάρμα** (χίντι:अनुष्का शर्मा, Αγιόντα, Ινδία, 1 Μαΐου 1988) είναι Ινδή ηθοποιός, παραγωγός ταινιών και επιχειρηματίας. Αποτελεί μια από τις δημοφιλέστερες και καλύτερα αμειβόμενες προσωπικότητες του Μπόλυγουντ.

Βιογραφία
---------

### Καριέρα

Η Σάρμα γεννήθηκε την Πρωτομαγιά του 1988 στην πόλη Αγιόντια της πολιτείας Ούταρ Πραντές της Ινδίας και μεγάλωσε στην Μπανγκαλόρ της Καρτανάκα. Κόρη στρατιωτικού, ασχολήθηκε κατά την εφηβεία της ως μοντέλο, προτού τελικά στραφεί στην υποκριτική. Το 2008 πραγματοποίησε το ντεμπούτο της στον κινηματογράφο μέσω της συμμετοχής της στη ρομαντική κομεντί *RNBDJ*, σε σενάριο και σκηνοθεσία του Αντίτια Τσόπρα. Ακολούθησε το 2010 ο πρωταγωνιστικός της ρόλος στην ταινία *Band Baaja Baaraat* μαζί με τον Ρανβίρ Σινγκ. Η ταινία υπήρξε μεγάλη εμπορική επιτυχία κερδίζοντας παράλληλα και τις θετικές γνώμες των κριτικών, ενώ η Σάρμα τιμήθηκε με αρκετά βραβεία και υποψηφιότητες.

Τα επόμενα χρόνια διακρίθηκε για την παρουσία της σε ταινίες όπως η δραματική *Jab Tak Hai Jaan* (2012) του Γιάς Τσόπρα (για την οποία διακρίθηκε στα βραβεία του περιοδικού Filmfare για την καλύτερη γυναικεία ερμηνεία σε βοηθητικό ρόλο), η σάτιρα *PK* (2014) και η περιπέτεια *NH10* (2015). Κατόπιν εμφανίστηκε σε επιτυχίες όπως το δραματικό *Sultan* (2016), το βιογραφικό φιλμ *Sanju*, το *Sui Dhaaga*, η ταινία τρόμου *Pari* (όλα εντός του 2018) κ.ά. αλλά και στην αστυνομική περιπέτεια *Bombay Velvet* που αντιμετωπίστηκε με ανάμεικτες κριτικές και αποτέλεσε εισπρακτική αποτυχία. Παράλληλα με την ηθοποιία, τα τελευταία χρόνια η Σάρμα συμμετείχε στην παραγωγή ταινιών (όπως τα *ΝΗ10*, *Pari* και *Phillauri* το 2017) και σειράς (*Paatal Lok*) μέσω εταιρείας που ανήκει στην ίδια και τον αδελφό της. Το 2018 συμπεριλήφθηκε στη λίστα *30 Under 30 - Asia - Entertainment & Sports 2018* του περιοδικού Forbes.

### Προσωπική ζωή

Η Σάρμα είναι ινδουίστρια. Είναι παντρεμένη από το 2017 με τον συμπατριώτη της και διεθνή αθλητή του κρίκετ, Βιράτ Κολί. Παράλληλα είναι ενεργή σε διάφορες καμπάνιες για τη γυναικεία χειραφέτηση και το δικαίωμα των παιδιών στη μόρφωση, ενώ δραστηριοποιείται και στον τομέα της ευαισθητοποίησης της κοινής γνώμης για τα δικαιώματα των ζώων. Το 2015 συμμετείχε ενεργά μαζί με άλλους ηθοποιούς του Μπόλυγουντ στην καμπάνια συλλογής χρημάτων για τους πληγέντες του σεισμού της 25ης Απριλίου του ίδιου έτους στο Νεπάλ.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  *WikiGrok*.
3. ↑  Ανακτήθηκε στις 20  Ιουνίου 2019.
4. ↑  twitter.com/AnushkaSharma/status/940240178559508481.
5. ↑  biographico.com/virat-kohli-net-worth/.
6. ↑  *Knowledge Graph*.
7. 1 2  «I'm comfortable in army quarters: Anushka Sharma». *indiatoday.in* (στα Αγγλικά). India Today. 2 Ιανουαρίου 2019. Ανακτήθηκε στις 14 Νοεμβρίου 2019.
8. 1 2  «I never dreamt of becoming an actress: Anushka Sharma». *indiatoday.in* (στα Αγγλικά). India Today. 21 Δεκεμβρίου 2008. Ανακτήθηκε στις 14 Νοεμβρίου 2019.
9. ↑  «Anurag Kashyap: Failure of 'Bombay Velvet' entirely my fault». *timesofindia.indiatimes.com* (στα Αγγλικά). The Times of India. 28 Ιανουαρίου 2017. Ανακτήθηκε στις 14 Νοεμβρίου 2019.
10. ↑  «Anushka Sharma». *forbes.com* (στα Αγγλικά). Forbes. Ανακτήθηκε στις 14 Νοεμβρίου 2019.
11. ↑  Singh, Sihyeu (1 Μαΐου 2019). «Anushka Sharma to celebrate her 31st birthday with Virat Kohli in Bangalore». *circleofcricket.com* (στα Αγγλικά). Circle of Cricket.
12. ↑  «Ranbir, Anushka campaign for donations for Nepal». *indiatoday.in* (στα Αγγλικά). India Today. 30 Απριλίου 2015. Ανακτήθηκε στις 14 Νοεμβρίου 2019.